‏יום שישי 17 יולי 2015

מס עדכונים מועד האגודה לתושבי בארותיים

לאחרונה סיימנו להתקין מערכת מדי מים בקריאה אלחוטית. מדי המים משדרים את קריאות המים ב- wi-fi כל מס שניות.

חשבונות המים שהונפקו החל מחודש יוני, מבוססות על קריאות המים שנשלפו מהמערכת החדשה

אנו מבקשים מכל אחד לוודא כי מספר השעון המופיע בחשבונו הוא אכן השעון הקיים אצלו בחצר.

המערכת החדשה יודעת לזהות דליפות אצל התושבים ע"י כך שהיא מזהה קריאת מים רצופה במשך מס' שעות, את ההתרעות מרכזת דליה אשר מודיעה לתושבים על הדליפות. אנא התייחסו ברצינות להתרעות אלה. בזמן הקצר שהמערכת עובדת זוהו מס' רב של נזילות בצנרת המים ונחסכו לתושבים הוצאות גדולות.

ניתן גם לראות באם קיימת נזילה בצנרת המים על הצג של שעון המים- בצד השמאלי התחתון של השעון ישנו מלבן שהתצוגה בו מתחלפת כל הזמן. אחת משתי התצוגות היא הספיקה. לאחר שווידאתם שאין אצלכם צריכת מים וכל הברזים סגורים, התצוגה צריכה להראות :0000, במידה ומופיע מס' כלשהוא / איור של ברז מטפטף - סימן שיש נזילה. למתן הסבר על אפשרויות הבדיקה -אפשר להיעזר טלפונית עם דליה/אבי רביב/יהודה הגנן .

עם כל זאת נבקש להדגיש כי האחריות על זיהוי הדליפות לאחר מד המים היא של התושב בלבד, עזרת האגודה היא שירות שניתן לתושבים.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

על יד מחסן הנשק עומד מבנה אשר שימש בעבר, בתחילת חיי הישוב בחלקו בית ספר לכיתות א' וב' ובחלקו השני הייתה מזכירות המושב.

המבנה עבר לאחרונה שיפוץ תוך שמירה על צורתו החיצונית בדיוק כפי שהיה בעבר.

המבנה ישמש כארכיון הישוב ואם יישאר מקום, ישמש לרווחת התושבים לפי החלטת הוועד המקומי.

ועד האגודה משפץ את המבנה במימונו ובחסות היחידה לשימור אתרים.

אנו מזמינים את התושבים לבוא לראות ולהתרשם

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

רישום משבצות בטאבו –

לאחר שנים רבות, סאגת רישום המשבצות והנחלות בטאבו מתקרבת אל סיומה.

המרכז לרישום משבצות סיים את הכנת המפה של מושב בארותים לרישום בטאבו והחל בהליכים לרישום המשבצת של המושב בטאבו.

לאחר שהמשבצת של כל המושב תרשם בטאבו, יוכל כל תושב בעל נחלה וכן כל תושב בהרחבה א' לפנות לטאבו ולרשום את הנחלה/ מגרש.

התושבים בהרחבה א' יוכלו לעשות כן במיידי.

הרישום של הנחלות מתעכב כיוון שרשות מקרקעי ישראל עורכת כרגע פיילוט בשני מושבים בנושא החתמת חוזה חכירה לדורות . ברגע שיגמר הפיילוט ויקבעו נהלים לגבי החתימה על חוזה החכירה לדורות יוכל בעל נחלה החפץ בכך לחתום ולרשום את הנחלה בטאבו.

לגבי התושבים, פרוצדורת הרישום אינה מסובכת- צריך להמציא אישורי מיסים מרשויות המס, אישור מהמועצה האזורית ואישור מהבנק (למי שיש משכנתא) ולפנות ל"מרמנת" שמבצעת את הרישום. ברגע שיתאפשר להתחיל ברישום, נביא הצעה לתושבים של המצאת אישורים ורישום באופן מרוכז שתחסוך את ההתרוצצויות.

לגבי התושבים בהרחבה ב'- בינתיים האפשרות הזו לא קיימת עד שהמרכז לרישום עירוני יתחיל לטפל ברישום.

פרטים נוספים אפשר לקבל אצל אבי רביב .

בכבוד רב

מזכירות מושב בארותים

אוזן דליה, מזכירה